D leḥbab-ik id-yusan -Rnu ɣer waya lfeṭṭa di temnadṭ n Mɛatqa ttgent-as azal tlawin mliḥ imi tesɛa azamulis d usfillet-is i wayen yelhan, i tezdeg, i ṣṣfa n tmeṭṭut ad d-nbder mi ara fettlent seksu n tmeɣra i teslit neɣ i yesli ttgent-as lfeṭṭa deg uwren neɣ deg waman akken tislit ad teṣfu am lfeṭṭa neɣ ad tizdig am lfeṭṭa, axater win yekkren ɣer wayeḍ ad as-yini ulac win zeddigen am lfeṭṭa ɣef waya ula d tislit uqbel ad teddu d tislit teccucuf s waman deg-sen lfeṭṭa, akken idtenna Nna Werdiya deg wawal-is:« tislit daɣen ad teqqen abzim n lfeṭṭa, yemma-s n yesli ad texdem abzim n lfeṭṭa s ufella uqerru-is neɣ ad tt-texdem deg yiciwi-s ad tɣum-it, daɣen tislit ad tessired neɣ ad tecucef s waman n lfeṭṭa, seksu ad d-ddment abzim ad ssersent fell-as neɣ azrar, neɣ izbgan n lfeṭṭa, anda akk i tella lfeṭṭa ad tili lbaraka, ar tmeɣra d tin i ttlusunt, tin ur nesεi ara zik ttεirint-d ar medden.» Γef lqima i tesεa lfeṭṭa ɣer tmeṭṭut n zik, tettεelliq-itt di tudert-is n yal ass, tqeddec yiss, tsewway yis-s, akken id- tenna Nna Malḥa 78 n lesna:"Zik a yelli lfeṭṭa tesεa lqima mliḥ, tilawin ur tt-tteksent ara ulama xeddment ccɣel ad teqdec i yis-s, ad tecḍeḥ i yis-s ad tḍum i lmal i yis-s ad ternu ad tagem aman si tala yis-s."(1) -Akken daɣen i llant tmengucin n tfeleflin i ttɛelliqent temɣarin n snat-agi n temnaḍin di tudert n yal ass, imi timengucin n tfelflin n temɣarin kan.